Al Mayadeen

Al Mayadeen () ialah sebuah saluran televisyen satelit pan-Arab yang dilancarkan pada 11 Jun 2012 di Beirut, Lubnan. Program utamanya ialah pemberitaan semasa. Ia mempunyai wartawan berita di kebanyakan negara Arab. Dalam pasaran televisyen berita pan-Arab, ia bersaing dengan saluran Al Jazeera dan Al Arabiya, juga bersaing dengan Sky News Arabia dan BBC Arabic Television. Semasa pengasasannya pada 2012, kebanyakan kakitangan kanan Al Mayadeen merupakan bekas koresponden dan penyunting dari Al Jazeera. Al Mayadeen dilihat sebagai sebuah saluran pro-Hezbollah dan pro-Pemerintah Syria.Tim Walker What George Galloway neglected to mention in Syria debate, The Daily Telegraph, 1 Sep 2013

Saluran ini sebahagian daripada rangkaian media satelit Al Mayadeen, yang merangkumi sebuah syarikat penerbitan, sebuah stesen radio, sebuah laman web, sebuah syarikat pengiklanan dan projek-projek berkaitan media yang lain. Selain mempunyai ibu pejabat di Beirut, Al Mayadeen mempunyai jaringan berita yang luas dan tiga pejabat wilayah, satu di Tunisia, kedua di Kaherah dengan tiga orang wartawan dan sebuah studio besar, dan ketiga di Teheran.

 Rujukan 

 Pautan luar 

 Al Mayadeen official website 

Kategori:Penubuhan 2012 di Lubnan
Kategori:Saluran berita televisyen 24 jam
Kategori:Stesen televisyen bahasa Arab
Kategori:Media massa di Beirut
Kategori:Stesen televisyen di Lubnan
Kategori:Stesen dan saluran televisyen ditubuhkan pada 2012